Hótelið er kannski ekki stærsti hlutinn af upplifuninni en það skiptir svo sannarlega máli . Þið ykkar sem eru miklir aðdáendur hótela ættuð að nýta ykkur þetta ráð áður en þið bókið herbergi fyrir næstu ferð . Herbergi líta alltaf betur út á mynum á bókunarsíðunni en í raunveruleikanum . Þar eru líka bara dregnar fram bestu umsagnirnar um hótelið svo þú heldur að þú sért að ganga inn í einhverja paradís þegar hótelið reynist vera bara allt í lagi eða jafnvel skelfilegt . Til að forðast þetta er gríðargóð hugmynd að nýta sér tæknina og samfélagsmiðla . Áður en þú bókar herbergi á hóteli ættirðu að fletta því upp á Instagram . Ekki bara aðgangi hótelsins sjálfs heldur líka þar sem aðrir hafa merkt staðsetninguna sína á Instagram . Þá geturðu séð hvernig hótelherbergin eru í raun og veru . Nú á dögum samfélagsmiðla er fólk líka duglegt að kvarta undan slæmri upplifun á ferðalögum svo með því að skoða myndirnar á Instagram og fletta hótelinu upp á Google gætirðu fundið umsagnir um hvernig hótelið er í raun og veru .